cyanic-selkie/wikianc huggingface dataset:
อิสสระ สมชัย
วิกฤตการณ์การเมืองไทย พ.ศ. 2556–2557
ในวิกฤตการณ์การเมืองไทย พ.ศ. 2556–2557 นายอิสสระเป็นหนึ่งใน 9 ส.ส.พรรคประชาธิปัตย์ที่ลาออกจากการเป็นสมาชิกพรรคและกรรมการบริหารพรรค และเข้าเป็นหนึ่งในแกนนำ กปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) โดยมีบทบาทเป็นแกนนำที่เวทีห้าแยกลาดพร้าว ในการชุมนุมตั้งแต่วันที่ 13 มกราคม พ.ศ. 2557 จนถึงวันที่ 2 กุมภาพันธ์ ปีเดียวกัน เนื่องจากเป็นพื้นที่ ๆ เป็นจุดอันตราย ถูกโจมตีจากอาวุธชนิดต่าง ๆ บ่อยครั้ง
วันที่ 7 มีนาคม 2557 ศาลจังหวัดฉะเชิงเทราอนุมัติหมายจับอิสสระ สมชัย แกนนำ กปปส. ในข้อหาร่วมกันทำร้ายและพยายามฆ่าผู้อื่นโดยไตร่ตรองไว้ก่อน กักขังหน่วงเหนี่ยวผู้อื่นให้ปราศจากเสรีภาพจนได้รับอันตรายสาหัส เนื่องด้วยมีการ์ดกลุ่ม นปช. ถูกคนร้ายอุ้มไปรุมซ้อมแล้วโยนทิ้งแม่น้ำบางปะกงวันที่ 1 มีนาคมของปีเดียวกัน แต่มีคนช่วยชีวิตเอาไว้ได้ โดยมีการรายงานข่าวว่า เหตุดังกล่าวมีความเกี่ยวข้องกับกลุ่มหน่วยรักษาความปลอดภัยของผู้ชุมนุม กปปส.โดยมีคนสั่งการคืออิสสระ สมชัย ซึ่งผู้ถูกทำร้ายได้เห็นหน้าชัดเจนและจำหน้าได้
ในวันที่ 14 พฤษภาคม ปีเดียวกัน จากวิกฤตการณ์การเมืองไทย พ.ศ. 2556–2557 ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย โดยอิสสระเป็นผู้ต้องหาหมายเลขที่ 5
หลังจากนี้ อิสสระก็ได้เข้าอุปสมบทที่วัดธารน้ำไหล จังหวัดสุราษฎร์ธานี เช่นเดียวกับแกนนำและแนวร่วมคนอื่น ๆ ด้วย
วันที่ 24 กุมภาพันธ์ พ.ศ. 2564 ศาลอาญามีคำพิพากษาให้จำคุกอิสสระเป็นเวลา 7 ปี 16 เดือน พร้อมทั้งให้ตัดสิทธิเลือกตั้งเป็นเวลา 5 ปี และหยุดปฏิบัติหน้าที่ ส.ส. จนกว่าศาลรัฐธรรมนูญจะวินิจฉัยสมาชิกภาพของเขา
วันที่ 8 ธันวาคม พ.ศ. 2564 ศาลรัฐธรรมนูญมีคำวินิจฉัยว่าสมาชิกภาพการเป็น ส.ส. ของอิสสระ ผู้ถูกร้องที่ 3 สิ้นสุดลงตั้งแต่วันที่ 7 เมษายน พ.ศ. 2564
รางวัลและเกียรติยศ
อิสสระ สมชัย ได้รับพระราชทานยศกองอาสารักษาดินแดนเป็น นายกองตรีอิสสระ สมชัย เมื่อ พ.ศ. 2536
แบบจำลองโครงลวด
ไวร์เฟรม (wire-frame) หรือ แบบจำลองโครงลวด (wire frame model) เป็นลักษณะการแสดงผลของแบบจำลองสามมิติของวัตถุหรือสิ่งของที่สร้างในคอมพิวเตอร์ โดยการแสดงเส้นตรงหรือเส้นโค้ง ซึ่งเป็นเส้นของขอบของวัตถุที่เกิดจากคำนวณทางคณิตศาสตร์ของพื้นผิวที่ไม่ต่อเนื่องของวัตถุ
การใช้งานแบบจำลองโครงลวด นอกจากช่วยให้มองเห็นสิ่งที่อยู่ภายในวัตถุสามมิติแล้ว การแสดงผลแบบนี้จะแสดงผลได้เร็วกว่าการแสดงผลแบบจำลองสามมิติทั่วไป นิยมใช้ในโครงสร้างวัตถุสามมิติที่ซับซ้อน เพื่อให้ผู้ออกแบบสามารถปรับเปลี่ยน ตรวจสอบและแก้ไขได้ง่ายและสะดวกกว่า โดยเมื่อสร้างและแก้ไขเสร็จแล้ว แบบจำลองสามมิติจะถูกนำไปสร้างเป็นแบบจำลองเสมือนจริงผ่านกระบวนการเร็นเดอร์
รูปแบบจำลองโครงลวดยังคงนิยมใช้สำหรับการเขียนโปรแกรมให้กับเครื่องจักรประเภทดีเอ็นซี (Direct Numerical Control, DNC)
ถนนปั้น
ถนนปั้น เป็นถนนสายหนึ่งในกรุงเทพมหานคร ในพื้นที่แขวงสีลม เขตบางรัก เป็นถนนสายสั้น ๆ ที่มีความยาวเพียง 480 เมตร เชื่อมระหว่างถนนสีลม กับถนนสาทรเหนือ
โดยชื่อ "ถนนปั้น" มาจากชื่อของผู้ที่อุทิศที่ดินยกให้ทางการตัดถนน คือ นางปั้น วัชราภัย ธิดาของเจ้าพระยาวิเชียรคีรี (เม่น) อดีตเจ้าเมืองสงขลา และเป็นภริยาของหลวงอุปการโกษากร (เวท วัชราภัย) ตรงหัวมุมถนนปั้นที่ถนนสีลม เป็นที่ตั้งของวัดพระศรีมหาอุมาเทวี (วัดแขกสีลม) ศาสนสถานสำคัญของศาสนาฮินดู จึงทำให้ถนนปั้นมีชื่อเรียกติดปากว่า "ตรอกวัดแขก" หรือ "ซอยวัดแขก" เป็นจุดที่มีจำหน่ายข้าวของตลอดจนเครื่องเซ่นไหว้ต่าง ๆ เช่น ขนมลัฑฑู สำหรับบูชาพระพิฆเนศ เป็นต้น และยังมีร้านอาหารและร้านกาแฟตลอดจนบาร์หรือแกลเลอรีเป็นจำนวนมากอีกด้วย
เอ็นจีทีโฟร์ตีเอต
เอ็นจีทีโฟร์ตีเอต (NGT48) NGT ย่อมาจาก นีงะตะ ซึ่งเป็นชื่อเมืองของจังหวัดนีงะตะ เป็นกลุ่มไอดอลหญิงสัญชาติญี่ปุ่น และเป็นวงน้องสาวในประเทศลำดับที่ 4 ของ AKB48 ก่อตั้งเมื่อปี พ.ศ. 2558 โดย ยะซุชิ อะกิโมะโตะ มีเธียเตอร์ตั้งอยู่ที่ศูนย์การค้า LoveLa2 ชั้น 4 เมืองนีงะตะ ในวันที่11 เมษายน 2562 ทางวงได้ประกาศยกเลิกระบบทีม โดยใช้ระบบรุ่นและเคงคิวเซย์แทน โดยสเตจทีมNIIIและทีมG ครั้งสุดท้ายจะจัดในวันที่ 21 เมษายน2562
2018–2019: มาโฮะ ยามางูจิถูกทำร้าย และการปรับโครงสร้างกลุ่ม
เมื่อวันที่ 8 มกราคม 2019 มาโฮะ ยามางูจิ หนึ่งในสมาชิกทีมจี ได้กล่าวในการส่งผ่านสัญญาณต่อเนื่องสดบนโชว์รูมของเธอว่าเมื่อวันที่ 8 ธันวาคม 2018 มีชาย 2 คน อายุ 25 ปี เข้ามาจับเธอที่ใบหน้าตอนเธอกำลังจะเข้าหอพัก ซึ่งหอพักดังกล่าวเป็นทรัพย์สินส่วนบุคคลของกลุ่มผู้บริหาร NGT48 ที่บุคคลภายนอกไม่สามารถเข้ามาได้  และยังมีผู้ต้องสงสัยอีกหนึ่งคนที่ปรากฏตัวในเหตุการณ์  ชายสองคนถูกจับกุมโดยตำรวจและได้รับการปล่อยตัว 20 วันต่อมาโดยไม่มีข้อกล่าวหา พวกเขาปฏิเสธข้อกล่าวหาของยามางูจิและยืนยันว่าแค่อยากจะคุยกับเธอท่านั้น ยามางูจินำเรื่องเหตุการณ์ดังกล่าวยื่นให้กับกลุ่มบริหารของ NGT48 แต่หลังจากระยะเวลาหนึ่งเดือนที่ไม่มีความคืบหน้า เธอจึงได้ตัดสินใจบอกกล่าวเรื่องนี้ต่อสาธารณชนในการส่งผ่านสัญญาณต่อเนื่องสดของเธอ  แต่ระหว่างที่เธอกำลังเล่าเหตุการณ์อยู่ การส่งผ่านสัญญาณต่อเนื่องสดของเธอก็ถูกตัดอย่างฉับพลัน ยามางูจิจึงโพสต์ข้อความลงในทวิตเตอร์ถึงเรื่องดังกล่าวและกล่าวหาว่ามีสมาชิกวง NGT48 คนอื่นเป็นผู้ปล่อยข้อมูลส่วนตัวของเธอให้แก่คนร้าย
ในระหว่างคอนเสิร์ตครบรอบ 3 ปีของวงเมื่อวันที่ 10 มกราคม ยามากูจิได้ขอโทษต่อสาธารณะถึงเรื่องราวที่เกิดขึ้นว่าเธอเป็นผู้ที่ทำให้ปัญหาบานปลายจากการโพสต์ของเธอ ส่งผลให้เกิดข้อถกเถียงเป็นจำนวนมากถึงการที่เหยื่อต้องรับผิดแทนคนร้าย และมุ่งเป้าไปยังกลุ่มผู้บริหารที่เมินเฉยต่อเสียงเรียกร้องของสังคมทั้งในและต่างประเทศ รวมถึงความเห็นจากสมาชิกในโฟร์ตีเอตกรุ๊ปเอง   และผู้มีชื่อเสียงคนอื่น ๆ หลังจากนั้นไม่นาน ยามากูจิและสมาชิกทีมเอ็นทรีคนอื่นอย่างอายากะ ทาโนะ ก็ไม่ได้ปรากฏตัวในการแสดงของวงเมื่อวันที่ 12 มกราคม รวมถึงสมาชิกทีมจี ริโกะ ซูงาฮาระ ก็ไม่ได้ปรากฏตัวเช่นกันเนื่องจากอาการป่วย มีการรณรงค์ร้องทุกข์ที่ Change.org เพื่อปลดเอ็ตสึโระ อิมามูระ ผู้อำนวยการบริหารของวง ให้ลาออกจากตำแหน่งด้วยคะแนนโหวตมากกว่า 53,000 เสียงก่อนที่คำร้องทุกข์จะปิดในวันที่ 13 มกราคม บริษัทหลายแห่งได้ถอนชื่อออกจากการเป็นผู้สนับสนุนวงนับตั้งแต่นั้น
สมาชิกหลัก
* สมาชิกดราฟท์รุ่นที่2นับรวมเป็นสมาชิกรุ่น1
เคงคิวเซย์
ทุกคนสังกัด Flora
การเปลี่ยนแปลงสมาชิก
นับตั้งแต่งานเปิดตัวครั้งแรกของ NGT48 ทางวงได้มีการคัดเลือกสมาชิกเข้ามาแล้วทั้งสิ้น 2 รุ่น และจากการดราฟท์ 1 รุ่น โดยไม่นับสมาชิกที่ย้ายมาจากวงพี่น้อง
ตำบลเชียงของ
เชียงของ เป็นตำบลหนึ่งในอำเภอนาน้อย จังหวัดน่าน ตั้งอยู่ทิศตะวันออกเฉียงใต้ของอำเภอนาน้อย อยู่ห่างจากที่ว่าการอำเภอนาน้อยประมาณ 4  กิโลเมตร
ประวัติ
ผู้สูงอายุในพื้นที่เล่าต่อกันมาว่า ชื่อของตำบลเชียงของ มาจากการที่ชาวอำเภอเชียงของได้อพยพมาตั้งรกรากอยู่
การปกครองท้องที่
แบ่งการปกครองออกเป็น 7 หมู่บ้าน ได้แก่
ปฏิบัติการบอลติก
ปฏิบัติการบอลติก ยังเป็นที่รู้จักกันคือปฏิบัติการป้องกันในลิทัวเนียและลัตเวียที่ห้อมล้อมด้วยปฏิบัติการของกองทัพแดง ตั้งแต่วันที่ 22 มิถุนายน ถึง 9 กรกฎาคม ค.ศ. 1941 ได้ดำเนินการในดินแดนที่ยึดครองได้แก่ ลิทัวเนีย ลัตเวีย และเอสโตเนียในตอบสนองต่อการรุกรานของกองทัพเยอรมัน
ตาเขมา (เมือง)
ตาเขมา (តាខ្មៅ) เป็นเมืองศูนย์กลางและเมืองที่ใหญ่ที่สุดของจังหวัดกันดาล ในภาคกลางของประเทศกัมพูชา เมืองนี้อยู่ห่างจากกรุงพนมเปญไปทางทิศใต้ประมาณ 11 กิโลเมตร (7 ไมล์) โดยมีอาณาเขตติดกับพนมเปญโดยตรง แบ่งเขตการปกครองออกเป็น 10 แขวง และ 59 หมู่บ้าน ชาวตาเขมาประมาณร้อยละ 60 ทำงานอยู่ในกรุงพนมเปญ
โรวีโก
โรวีโก (Rovigo) เป็นเมืองและเทศบาลในแคว้นเวเนโต ทางตะวันออกเฉียงเหนือของประเทศอิตาลี เป็นเมืองหลักของจังหวัดในชื่อเดียวกัน เป็นศูนย์กลางของเขตเกษตรกรรม มีโบสถ์รูปแปดเหลี่ยมสร้างในคริสต์ศตวรรษที่ 16 มีการกล่าวถึงเมืองนี้ครั้งแรกในเอกสารจากเมืองราเวนนา เมื่อวันที่ 24 เมษายน ค.ศ. 848 อยู่ใต้การปกครองของเวนิสใน ค.ศ. 1482 เป็นของออสเตรียใน ค.ศ. 1797 เป็นส่วนหนึ่งของอิตาลีใน ค.ศ. 1866
วัดประชุมธาตุชนาราม
วัดประชุมธาตุชนาราม หรือเดิมชื่อว่า วัดยุงเกา เป็นวัดโบราณอายุมากกว่า 400 ปี คำว่า "ยุงเกา" น่าจะแปลว่า เผาเรือใหญ่ที่บริเวณนี้ แสดงว่า สมัยก่อนมีเรือเข้ามาถึงบริเวณนี้ ในสมัยรัชกาลที่ 6 พ.ศ. 2458 พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินทางชลมารคถึงอำเภอตากใบและเสด็จมาประทับ ณ วัดชลธาราสิงเห เพื่อทอดพระเนตรการแข่งเรือ พระครูโอภาสพุทธคุณ (กิ๋ว) เจ้าอาวาสวัดประชุมธาตุชนารามในตอนนั้นได้นำพระสงฆ์จำนวนหนึ่งจากกลันตันเฝ้ารับเสด็จ
อุโบสถน่าจะสร้างโดย์พระสงฆ์หรือช่างพื้นบ้านในอำเภอตุมปัต มีจารึกที่ธรรมจักรหน้าอุโบสถระบุว่าสร้างเมื่อ พ.ศ. 2461 อุโบสถหันหน้าไปทางทิศตะวันตก เป็นอุโบสถไม้ยกพื้นสูงมีใต้ถุน มีหลักฐานว่าได้ผูกพัทธสีมาฝังลูกนิมิต แต่ยังไม่ทำใบเสมา ด้านหน้ามีระเบียงและทำบันไดขึ้นสองข้างมาบรรจบกันที่ระเบียงหน้าประตู ฝาอุโบสถคล้ายฝาปะกนแต่ช่องลูกฟักใหญ่กว่าและสลับช่องลูกฟักแนวตั้งกับแนวนอนแบบเรือนพื้นบ้านมลายู หลังคาอุโบสถทำเครื่องประดับหลังคาแบบมลายู ทีหางหงส์เศียรนาค ภายในอุโบสถมีภาพจิตรกรรมบนเพดาน วาดเป็นรูปพระจันทร์ พระอาทิตย์
สมาชิกสภาผู้แทนราษฎรจังหวัดชัยภูมิ
จังหวัดชัยภูมิ มีเขตเลือกตั้งสมาชิกสภาผู้แทนราษฎร 7 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 7 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดชัยภูมิมีสมาชิกสภาผู้แทนราษฎรคนแรก คือ หลวงนาถนิติธาดา (เคลือบ บุศยนาก)
กรมทหารพรานที่ 44
กรมทหารพรานที่ 44 (อักษรย่อ: กรม ทพ. 44; 44th Ranger Forces Regiment) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ รับผิดชอบพื้นที่จังหวัดปัตตานีในอำเภอที่ติดกับจังหวัดนราธิวาส ดูแลอำเภอสายบุรี, อำเภอกะพ้อ และอำเภอไม้แก่น ซึ่งมีกองบัญชาการอยู่ที่อำเภอสายบุรี จังหวัดปัตตานี และมีผู้บังคับการคนปัจจุบันคือ พันเอก ภาคภูมิ จันทรักษ์
นอกจากนี้ หน่วยเฉพาะกิจกรมกรมทหารพรานที่ 44 ยังได้เปิดศูนย์อาชาบำบัดให้แก่เด็กที่มีความพิการ, ความผิดปกติทางสมอง และเด็กพิเศษ โดยได้รับความช่วยเหลือจากสมาคมการท่องเที่ยวแห่งประเทศไทย
เหตุการณ์สำคัญ
วันที่ 22 กันยายน พ.ศ. 2560 ได้เกิดเหตุลอบวางระเบิดที่อำเภอสายบุรี ส่งผลให้เจ้าหน้าที่หน่วยเฉพาะกิจกรมทหารพรานที่ 44 เสียชีวิต 4 นาย และได้รับบาดเจ็บ 5 นาย จากเหตุการณ์ดังกล่าว สมเด็จพระเจ้าอยู่หัวมหาวชิราลงกรณ บดินทรเทพยวรางกูร และพระบรมวงศานุวงศ์ ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดปัตตานี เชิญพวงมาลาพระราชทาน และพวงมาลาประทาน มาวางไว้ที่หน้าหีบศพอาสาสมัครทหารพรานที่เสียชีวิต
วันต่อมา สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดปัตตานี เชิญสิ่งของพระราชทาน ไปมอบแก่อาสาสมัครทหารพรานที่ได้รับบาดเจ็บ รวมถึงญาติของอาสาสมัครทหารพรานที่เสียชีวิตจากเหตุลอบวางระเบิด
จากเหตุลอบวางระเบิดดังกล่าว พลตรี จตุพร กลัมพสุต ผู้บังคับหน่วยเฉพาะกิจปัตตานี ได้นำกำลังเจ้าหน้าที่ 3 ฝ่าย ทั้งทหาร, ตำรวจ และฝ่ายปกครองกว่า 500 นาย เข้าตรวจสอบพื้นที่ ในภายหลัง เจ้าหน้าที่ได้รวบรวมพยานหลักฐาน โดยสามารถควบคุมตัวผู้ต้องสงสัยได้ 5 ราย และมีคำสั่งพิพากษาที่ศาลจังหวัด แต่ได้รับการลดโทษ เนื่องจากจำเลยให้การสารภาพที่เป็นประโยชน์ต่อรูปคดี
วันที่ 3 พฤษภาคม พ.ศ. 2563 เจ้าหน้าที่อาสาสมัครทหารพรานถูกยิงเสียชีวิต 1 นาย บาดเจ็บสาหัส 1 นาย หลังออกจากด่านตรวจคัดกรองโควิด-19
ปฏิบัติการสำคัญ
วันที่ 20 มิถุนายน พ.ศ. 2561 พลตรี จตุพร กลัมพสุต ผู้บังคับหน่วยเฉพาะกิจปัตตานี ได้นำเจ้าหน้าที่ทหารพรานหน่วยเฉพาะกิจ กรมทหารพรานที่ 44 เข้าปิดล้อมตรวจค้นบุคคลตามหมายคดีความมั่นคง ที่อำเภอกะพ้อ จังหวัดปัตตานี และเกิดการยิงปะทะ เมื่อสิ้นเสียงปืน คนร้ายถูกวิสามัญ 1 ราย ซึ่งเป็นผู้ก่อเหตุรุนแรงระดับหัวหน้า
วันที่ 28 พฤษภาคม พ.ศ. 2563 หน่วยเฉพาะกิจกรมทหารพรานที่ 44 ร่วมกับเจ้าหน้าที่ตำรวจตระเวนชายแดนที่ 44 (ตชด.44) เข้าติดตามบุคคลเป้าหมายยาเสพติดในพื้นที่รอยต่ออำเภอปะนาเระกับอำเภอสายบุรี จังหวัดปัตตานี ซึ่งขณะเจ้าหน้าที่ตรวจค้น ได้เกิดเหตุคนร้ายใช้อาวุธปืนยิงใส่เพื่อเปิดทางหลบหนี แต่ทางเจ้าหน้าที่ได้เกลี้ยกล่อม และดำเนินการจับกุม เมื่อตรวจสอบ จึงพบว่าเป็นคนร้ายคดีความมั่นคง ที่เคยวางระเบิดสังหารทหารพราน และยิงประชาชนรวมถึงเจ้าหน้าที่อาสารักษาดินแดน จนเสียชีวิตและได้รับบาดเจ็บหลายราย ทางเจ้าหน้าที่จึงทำการยึดอาวุธปืน และส่งตัวเข้าหน่วยซักถาม ณ หน่วยเฉพาะกิจกรมทหารพรานที่ 43 เพื่อขยายผลต่อไป
กิจกรรมเพื่อสังคม
เดือนมีนาคม พ.ศ. 2556 หน่วยเฉพาะกิจกรมทหารพรานที่ 44 ได้จัดชุดช่างจากกองร้อยทหารพรานที่ 4403 และกองร้อยทหารพรานที่ 4408 ร่วมกับประชาชนจิตอาสาในพื้นที่ ดำเนินการซ่อมแซมบ้านให้แก่ประชาชนที่มีฐานะยากจน
นอกจากนี้ ทหารพรานหญิง จากกรมทหารพรานที่ 44 มักได้รับการกล่าวถึงผ่านหลายสื่อ ในบทบาทของเหล่าพลรบ, เจ้าหน้าที่พยาบาล และช่วยเหลือประชาชน
สิ่งสืบทอด
เดือนกรกฎาคม พ.ศ. 2557 กรมทหารพรานที่ 44 ได้รับสิ่งของช่วยเหลือมูลค่ากว่า 2 แสนบาทจากเงินส่วนตัวของหญิงสาวชาวไทย ที่อาศัยอยู่ในประเทศเนเธอร์แลนด์
นอกจากนี้ ที่ฐานปฏิบัติการทหารพรานที่ 44 ได้เปิดโครงการอาชาบำบัด ซึ่งใช้ม้าในการบำบัดเยาวชนที่มีความผิดปกติทางสมอง เนื่องด้วยเด็กในสามจังหวัดชายแดนภาคใต้จำนวนกว่าร้อยละ 60 ไม่ได้รับวัคซีนครบ อันมาจากความไม่สงบในชายแดนภาคใต้ของประเทศไทย โครงการนี้ได้ช่วยรักษาหลายโรค เช่น เด็กพิเศษ, โรคสมาธิสั้น และโรคกล้ามเนื้ออ่อนแรง ส่วนม้าที่ใช้ในการบำบัด เป็นม้าสายเลือดผสมที่ตัวไม่ใหญ่ ซึ่งเป็นขนาดที่เหมาะกับเด็ก
หิงคลาชมาตามนเทียร
หิงคลาชมาตา (هنگلاج ماتا, ; Hinglaj Mata) หรือ หิงคลาชเทวี, หิงคูลามาตา และ นานีมนเทียร เป็นมนเทียรในเมืองหิงคลาชบนริมฝั่งมากรันในอำเภอลัสเบลา แคว้นบาโลชิสถาน ตั้งอยู่ในอุทยานแห่งชาติหิงคุล ที่นี่เป็นหนึ่งใน 51 ศักติปีฐตามความเชื่อของลัทธิศักติ และเป็นหนึ่งในสามศักติปีฐที่ตั้งอยู่ในประเทศปากีสถาน อีกสองที่คือศิวหรการัย และ ศารทาปีฐ หิงคลาชมาตาเชื่อกันว่าเป็นปางหนึ่งของพระแม่ทุรคา ในถ้ำขนาดใหญ่ในภูเขาริมฝั่งแม่น้ำหิงคุล ในช่างสามทศวรรษที่ผ่านมา ที่นี่กลายเป็นศูนย์รวมหนึ่งของชุมชนชาวฮินดูในปากีสถาน และยังเป็นแหล่งจาริกแสวงบุญของฮินดูที่ใหญ่ที่สุดแห่งหนึ่งในประเทศปากีสถาน มีผู้เข้าร่วมพิธีมิงคลาชยาตรามากกว่า 250,000 คน
ท่าอากาศยานสตึงแตรง
ท่าอากาศยานสตึงแตรง (អាកាសយានដ្ឋានស្ទឹងត្រែង) เป็นท่าอากาศยานที่ให้บริการ เมืองสตึงแตรง ซึ่งได้ปิดตัวลงเมื่อปี พ.ศ. 2546
ประวัติและแผนพัฒนาท่าอากาศยาน
ประวัติเมื่อครั้งเปิดท่าอากาศยานสตึงแตรงมีไม่แน่ชัด แต่ท่าอากาศยานแห่งนี้ได้ปิดตัวลงไปเมื่อปี พ.ศ. 2546 และมีแผนที่จะเปิดท่าอากาศยานแห่งนี้อีกครั้ง โดยมีความคิดนี้ครั้งแรกในปี พ.ศ. 2551 และในปี พ.ศ. 2560 ธนาคารพัฒนาเอเชียจะใช้ท่าอากาศยานแห่งนี้พัฒนาการบินในบริเวณตะวันออกเฉียงเหนือของกัมพูชา และเพิ่มการเชื่อมต่อไปยังประเทศลาว ซึ่งจะใช้เงินประมาณห้าล้านดอลลาร์สหรัฐเพื่อเปิดท่าอากาศยาน และจะต้องใช้เงินประมาณ 20 - 30 ล้านดอลลาร์สหรัฐเพื่อจะรองรับเครื่องบินขนาด แอร์บัส เอ320 และ โบอิง 737
ต่อมาในปี พ.ศ. 2562 ได้มีการเสนอข่าวอีกครั้ง ซึ่งรัฐบาลกัมพูชาได้รับโครงการนี้ไว้สำหรับข้อริเริ่มเข็มขัดและเส้นทาง แต่ครั้งนี้อาจจะต้องใช้ทุนประมาณ 50 - 60 ล้านดอลลาร์สหรัฐในการเปิดท่าอากาศยานอีกครั้ง
อาคารสถานที่
ทางขับเก่ามีขนาดกว้าง 16 เมตร ยาว 136 เมตร และทางวิ่งเก่าทิศทาง 02/20 ใช้พื้นผิวแอสฟอลต์คอนกรีต มีความกว้าง 21.5 เมตร ยาว 1,295 เมตร
รายชื่อสายการบิน
ขณะนี้ไม่มีสายการบินใดให้บริการ ณ ท่าอากาศยานแห่งนี้
เมล์นรก หมวยยกล้อ
เนื้อเรื่อง
ในวันสงกรานต์ โก๋ (อุดม แต้พานิช) กระเป๋ารถเมล์สาย 39 (สนามหลวง-รังสิต) ยังต้องมาทำงาน ซ้ำยังต้องจับคู่ไปกับคนขับขี้บ่นที่ไม่ชอบหน้ากันอย่าง เฮียหลา (สุเทพ โพธิ์งาม) ด้วย เฮียหลานั้นบ่นได้ทุกเรื่องไม่เว้นแม้กระทั่งเรื่องการเมืองหรือสังคม ซึ่งโก๋เองก็ปากร้ายไม่แพ้กัน และยิ่งมาเมื่อต้องมาขับรถในวันสงกรานต์ที่มีคนเล่นสาดน้ำกันข้างถนนด้วยแล้ว ระหว่างขณะที่ยามทรัพย์ (เกียรติ กิจเจริญ) อยู่บนรถเมล์เฮียหลาแหกปากออกไปข้างนอกรถเฮียหลายิ่งหงุดหงิดใหญ่ จนกระทั่งเฮียหลาถูกสาดน้ำเข้าให้โดยรถกระบะคันหนึ่ง เฮียหลาขับรถไปตามเพื่อนของทรัพย์หน้าธกส.ที่นัดกับเพื่อนของยามทรัพย์ แล้วยังจอดไม่ได้ ยามทรัพย์เลยไม่ได้ลงในรอบแรก ทรัพย์ใช้ภาษาปากขู่เฮียหลา เฮียหลาก็เลยต้องขับไปเรื่อยๆจนกว่าจะเจอที่จอดแถวป้อมตำรวจ เมื่อถึงป้ายแถวป้อมตำรวจแล้ว จะเอาเรื่องเพื่อฝ่าฝืนการจอดให้ผู้โดยสาร เลยทำให้ ยามคนหนึ่งชื่อทรัพย์ (เกียรติ กิจเจริญ) ที่ลากิจงานรปภ.หน้าขสมกไปทำงานประจำตำรวจจนถึงใกล้ๆเวลาเย็นและนัดหมายกับเพื่อนจะลงรถเมล์เพื่อไปต่อรถเพื่อนกลับบ้านไปหาลูกสาวที่โคราช ไม่ได้ลงป้ายในป้ายข้างป้อมตำรวจ  เลยต้องทำงานประจำตำรวจต่อพร้อมกับโมโหสติแตกหยิบปืนขึ้นมาขู่ให้ขับไปเรื่อย ๆ
ขณะเดียวกัน หมวย (พิมพ์ชนก พลบูรณ์) แฟนสาวของโก๋ ที่กำลังใจจดใจจ่อรอให้โก๋มาพบกับพ่อแม่ของตน (รับบทพ่อโดย อดิเรก วัฏลีลา) แต่โก๋ก็ไม่มาซักที เลยต้องโทรศัพท์มาตามอยู่ตลอด จนในที่สุดต้องบอกว่าตัวเองกำลังตั้งครรภ์
รถเมล์ยังคงวิ่งไปเรื่อย ๆ โดยที่ทรัพย์เองก็ไม่รู้เหมือนกันว่าทำไปทำไม และจะไปลงเอยที่ไหน เพราะถูกตำรวจตามตลอด จนท้ายที่สุด ขณะที่กำลังแย่งปืนกันอยู่นั้น ยามทรัพย์ก็ห้ามคนที่แย่งปืนยามเพราะเป็นหน้าที่ยามโดยเฉพาะ จากนั้นยามก็ห้ามคนแย่งปืนเกือบไม่ทัน ปืนก็เกิดลั่นไปโดนเฮียหลาเพราะเฮียหลายอมที่จะเลิกฝ่าฝืน รถก็เลยไม่มีคนขับ โก๋จึงต้องรับภาระมาขับรถให้จนถึงปั๊ม แต่ในที่สุดเรื่องราวก็จบลงได้ด้วยดี เพราะโก๋ที่ขอให้ทุกคนให้อภัยยามทรัพย์ และเกลี้ยกล่อมยามทรัพย์เพื่อห้ามใช้ปืนเตือนคนขับรถที่ฝ่าฝืนและห้ามเอาผู้โดยสารมาเป็นตัวประกันรอบที่2โดยฝีมือยามทรัพย์ สุดท้าย ยามทรัพย์จึงไล่ผู้โดยสารลงรถที่ปั๊มและโยนปืนทิ้งไปในระหว่างทาง เฮียหลาถูกนำตัวส่งโรงพยาบาล โก๋ อาสาขับรถส่งยามทรัพย์ให้ถึงบ้านที่โคราชด้วย และโก๋ก็ได้พบกับหมวยอีกครั้งหนึ่ง
คำวิจารณ์
เมล์นรก หมวยกล้อ เป็นภาพยนตร์ตลกของบริษัทอาร์.เอส.ฟิล์ม ที่ออกฉายเมื่อวันที่ 12 เมษายน พ.ศ. 2550 ซึ่งตรงกับเทศกาลสงกรานต์เหมือนกับเนื้อเรื่องพอดี ได้รับการวิจารณ์ว่ามีมุขตลกตลอดทั้งเรื่อง แม้จะมีคำหยาบปนอยู่ตลอดก็ตาม แม้เป็นมุขตลกที่ไม่ถึงกับตลกจนน้ำตาเล็ด แต่ก็สามารถดูแก้ขัดไปได้   และแม้จะเป็นภาพยนตร์ตลกแต่ก็เป็นเรียลลิตี้ไปในตัวด้วย เพราะฉากเกือบทั้งเรื่องอยู่บนรถเมล์
นักแสดงแสดงได้ดีทุกคน เพียงแต่ว่าตอนจบจบได้ค่อนข้างรวบรัดและเร็วเกินไป ภาพยนตร์ไม่ได้เป็นเพียงภาพยนตร์ตลกธรรมดา ๆ เท่านั้น แต่ยังมีข้อคิดให้ได้คิด ซึ่งบางคนวิจารณ์ว่าเป็นการเสียดสีสังคมและการเมืองในขณะนั้น
ภาพยนตร์ได้รับการเสนอชื่อเข้าชิงรางวัลชมรมวิจารณ์บันเทิงประจำปี พ.ศ. 2550 ถึง 8 รางวัล รวมทั้งรางวัลภาพยนตร์ยอดเยี่ยมด้วย แต่ไม่ได้รับเลยแม้สักรางวัลเดียว
ได้รับการฉายทางโทรทัศน์ทางช่อง 3 ในวันที่ 17 มกราคม พ.ศ. 2553 และวันที่ 22 พฤษภาคม พ.ศ. 2553
สคูลเดย์
สคูลเดย์ (School Days) สามารถหมายถึง
Syllophopsis
Syllophopsis เป็นสกุลของมดที่อยู่ในวงศ์ Formicidae
สปีชีส์ในสกุลนี้พบในซีกโลกใต้ (ยกเว้นอเมริกาใต้)
ตำบลสถาน (อำเภอนาน้อย)
สถาน เป็นตำบลหนึ่งในอำเภอนาน้อย จังหวัดน่าน ตั้งอยู่บริเวณตั้งอยู่บริเวณตอนใต้ของอำเภอนาน้อย
ประวัติ
ไม่ปรากฏหลักฐานว่าเกิดขึ้นเมื่อใด จากการสอบถาม ตำบลสถานมาจากชื่อของดอกไม้ชนิดหนึ่งชื่อดอกสถาน เป็นดอกไม้ที่หอมและสวยงามขึ้นเต็มไปหมดที่บ้านสถาน จึงตั้งชื่อตำบลสถาน ตามชื่อดอกไม้
การปกครองท้องที่
แบ่งการปกครองออกเป็น 12 หมู่บ้าน ได้แก่
ประวัติศาสตร์อักษร
ประวัติศาสตร์ของอักษร ชนิดแทนหน่วยเสียงมีจุดเริ่มต้นอยู่ในอียิปต์โบราณ อักษรแทนหน่วยเสียงชนิดแรกเป็นอักษรไร้สระ ปรากฏเมื่อ 1,457 ปีก่อนพุทธศักราช ซึ่งเป็นผลงานของแรงงานชาวเซมิติกในอียิปต์ เพื่อใช้เขียนภาษาของตนเอง โดยได้รับอิทธิพลจากอักษรที่ใช้แทนเสียงพยัญชนะซึ่งใช้คู่กับอักษรคำในอักษรไฮโรกลิฟฟิก อักษรอื่น ๆ ที่ใช้ในปัจจุบันส่วนใหญ่พัฒนามาจากอักษรนี้รวมทั้งอักษรฟินิเชีย อักษรกรีก และอักษรละติน
จุดกำเนิดในอียิปต์
เมื่อประมาณ 2,157 ปีก่อนพุทธศักราช ชาวอียิปต์โบราณพัฒนาอักษร 22 ตัว ใช้แสดงเสียงพยัญชนะ และสัญลักษณ์ตัวที่ 23 ใช้แสดงคำที่ขึ้นต้นด้วยเสียงสระ ซึ่งใช้แสดงการออกเสียงของอักษรไฮโรกลิฟฟิกที่ใช้แทนคำ แสดงการผันทางไวยากรณ์ และใช้ถ่ายเสียงคำยืมจากภาษาอื่น  แต่ตัวอักษรเหล่านี้ไม่ได้ใช้ในระบบอักษรแทนหน่วยเสียง ระบบอักษรแทนหน่วยเสียงปรากฏครั้งแรกเมื่อ 1,457 ปีก่อนพุทธศักราช โดยคนงานชาวเซมิติกในอียิปต์ตอนกลาง อีก 500 ปีต่อมา อักษรนี้ได้แพร่กระจายขึ้นไปทางเหนือ และเป็นต้นกำเนิดของอักษรต่าง ๆ ทั่วโลก ยกเว้นอักษรเมรอยติกที่พัฒนาจากไฮโรกลิฟฟิกเมื่อ พ.ศ. 243 ในนิวเบีย อียิปต์ใต้
ชื่ออักษรและการเรียงลำดับ
ตารางนี้แสดงอักษรฟินิเชียและอักษรที่เป็นลูกหลาน
ลูกหลานของอักษรเซมิติก
อักษรคานาอันไนต์ระยะแรกใช้แทนเสียงพยัญชนะเท่านั้น ซึ่งเป็นระบบที่เรียกว่าอักษรไร้สระ และพัฒนาต่อไปเป็นอักษรฟินิเชีย อักษรอราเมอิกที่พัฒนาไปจากอักษรฟินิเชียซึ่งใช้เขียนภาษาราชการของจักรวรรดิเปอร์เซียเป็นบรรพบุรุษของอักษรอื่น ๆ ในเอเชีย ได้แก่
อีกทางหนึ่ง อักษรฟินิเชียพัฒนาไปเป็นอักษรกรีกและอักษรเบอร์เบอร์โบราณ และเริ่มมีการกำหนดอักษรที่ใช้แทนเสียงสระ ตัวอย่างเช่น ภาษากรีก ไม่มีเสียง อ หรือ ฮ (h) ดังนั้น อักษรฟินิเชีย ’alep และ he กลายเป็นอักษรกรีก อัลฟา และ e (ต่อมาคือเอฟซิลอน) และใช้แทนเสียงสระอะ (/a/) และเอ (/e/) แทนเสียง /อ/ และ /ฮ/ เนื่องจากภาษากรีกมีเสียงสระ 6 -12 เสียง ชาวกรีกจึงพัฒนาอักษรเพิ่ม เช่น ei, ou, and o (ต่อมาคือ โอเมกา) อักษรกรีกเป็นต้นแบบของอักษรสมัยใหม่ในยุโรป เช่นอักษรละตินและอักษรอิตาลีโบราณ โดยอักษรเหล่านั้นมีสัญลักษณ์แทนเสียงสระด้วย เช่น อักษรกลาโกลิติก อักษรซีริลลิก อักษรอาร์มีเนีย อักษรโกธิก และอาจรวมอักษรจอร์เจียด้วย
อักษรอิสระ
อักษรที่ใช้ในปัจจุบันและไม่อาจย้อนกลับไปหาอักษรคานาอันไนต์ได้ คือ อักษรทานะ แม้ว่าจะดูเหมือนอักษรอาหรับ แต่ที่จริงแล้วมาจากตัวเลข อักษรโซมาลีที่ใช้ในโซมาลีเมื่อ พ.ศ. 2463 และเป็นอักษรราชการคู่กับอักษรละตินจนถึง พ.ศ. 2515 มีรูปร่างพยัญชนะที่ถูกปรับปรุงขึ้นใหม่ อักษรสันตาลีที่ใช้ในเอเชียใต้ มีพื้นฐานจากสัญลักษณ์ทั่วไป อักษรโอคัมในสมัยโบราณ ประกอบด้วยเครื่องหมายที่เป็นขีด และจารึกในสมัยจักรวรรดิเปอร์เซีย เคยเขียนในรูปแบบอักษรรูปลิ่ม และมีการใช้ในระบบอักษรเป็นครั้งคราว
ชิลเดรนออฟเอมไพร์
ชิลเดรนออฟเอมไพร์ (Children Of Empire; 제국의아이들 : เชกุกเกอาอีดึล) หรือชื่อเดิมคือ เจอา (ZE:A) เป็นวงดนตรีบอยแบนด์สัญชาติเกาหลีใต้ สังกัดค่าย Star Empire Entertainment ประกอบด้วยสมาชิก 9 คน ได้แก่ มุน จุนยอง, อิม ชีวาน, ฮวัง กวังฮี, เควิน, คิม แทฮอน, จอง ฮีชอล, ฮา มินวู, พัค ฮยองชิก และ คิม ดงจุน ชื่อวงที่เขียนว่า ZE:A จะไม่อ่านออกเสียงเป็น 'เจอา' แต่จะอ่านว่า 'Children Of Empire' โดยรูปแบบการเขียนชื่อวงนั้นคือคำว่า 'ZE:A' เนื่องจากก่อนที่พวกเขาจะเดบิวต์อย่างเป็นทางการทางต้นสังกัดได้เลือกใช้คำว่า 'ZE:A (อ่านว่า เจอา)' เป็นชื่อทางการ แต่จากเสียงวิพากษ์วิจารณ์ชื่อวง 'เจอา' ว่าไปพ้องกับหนึ่งในสมาชิกวงเกิร์ลกรุ๊ปส่งผลให้ต้นสังกัดตัดสินใจเปลี่ยนการอ่านชื่อวง 'ZE:A (เจอา)' กลับไปเป็นชื่อเดิม 'ZE:A แต่อ่านว่า Children Of Empire'
Pre-Debut
ภายใต้ชื่อ Children Of Empire, ซึ่งปรากฏในรายการ วาไรตี้ต่างๆ ของ Mnet, พวกเขาได้รับความสนใจจากการแสดงต่าง ๆ มากมาย และได้จัดทำวิดิโอ UCC (เนื้อหาที่สร้างโดยผู้ใช้) และพวกเขายังได้ปรากฏในสารคดี Star Empire อีกด้วย และหลังจากนั้นก็ได้มีสารคดีของตนเองในชื่อ Empire Kids Returns ที่พวกเขาได้แสดง wingcar performances รอบกรุงโซล และก็ยังมีข้อถกเถียงกันในเดือนธันวาคมที่ชื่อวงของพวกเขาคล้ายกับชื่อของ เจอา บราวส์อายด์เกิร์ล (Brown Eyed Girl's JeA) พวกเขาจึงได้เปลี่ยนการออกเสียงชื่อวงใหม่เพื่อหลีกเลี่ยงเหตุการณ์แบบนี้ไม่ให้เกิดขึ้นอีก
2010 : การเดบิวต์, Leap for Detonation, Level Up, การทัวร์คอนเสิร์ตและเดบิวต์ที่ประเทศญี่ปุ่น
ZE:A ได้เดบิวต์พร้อมกับ อัลบั้ม EP Nativity ในวันที่ 7 มกราคม 2010 ซึ่งทำให้พวกเขาติดอันดับ 1 สองชาร์ท คือ "Album Chart" และ "Artist Chart" ที่เว็ป Daum ในวันเดียวกัน ต่อมาไม่นาน พวกเขาก็ได้ปล่อยมินิอัลบั้มที่สอง Leap for Detonation ในวันที่ 25 มีนาคม 2010. โดยมีไตเติลแทร็กคือเพลง All Day Long โดยมี Brave Brother มาร่วมงานด้วย. พวกเขาได้ปล่อยมิวสิควิดิโอและวิดิโอสั้น ๆ โดยมี คิมดงจุน เป็นนักแสดงหลัก และร่วมงานกับ พัค มินฮา จากไนน์มิวส์. เพลงที่สามของพวกเขา Level Up เป็นดิจิตอลซิงเกิ้ลได้ถูกปล่อยออกมาในวันที่ 8 กรกฎาคม 2010 และในเดือนมิถุนายน พวกเขาก็ได้มีชื่อแฟนคลับอย่างเป็นทางการที่มีชื่อว่า ZE:A's (หรือ ZE:A STYLE). ในปลายเดือนกรกฎาคม พวกเขาก็ได้มีโปรโมชั่นทัวร์เอเชีย ประกอบไปด้วย ประเทศไทย, ไต้หวัน , สิงคโปร์ , มาเลเซีย และที่ต่าง ๆ อีกมากมาย. เมื่อวันที่ 22 กันยายน 2010 พวกเขาก็ได้เดบิวต์ในประเทศญี่ปุ่น และปล่อยซิงเกิ้ลเดบิวต์ที่ชื่อว่า ZE:A!(ゼア!). และได้อันดับสามในชาร์ท โอริคอน (Oricon daily chart). และในวันที่ 21 ธันวาคม 2010 พวกเขาก็ได้ปล่อยอัลบั้มญี่ปุ่นเดี่ยว Love Letter/My Only Wish. และติดอันดับสองของชาร์ท โอริคอน (Oricon daily chart)
2012: การเลื่อนการคัมแบ็ค, Sub-Unit ZE:A Five, Spectacular, Phoenix, Beautiful Lady
ในระหว่างการหยุดพัก หนึ่งในสมาชิกก็ได้มาเป็นนักแสดงนั่นก็คือ อิม ซีวาน ซึ่งได้รับความนิยมจากบทบาทของเขาในซีรี่เรื่องThe Moon That Embraces The Sun ซึ่งรับบทเป็นวัยเด็กของ โฮยอม พี่ชายของ ยอนอู และเป็นพระอาจารย์ให้กับองค์รัชทายาท. ซึ่งมีกำหนดเข้าฉายในวันที่ 4 มกราคม ถึง 15 มีนาคม 2012. พวกเขาวางแผนที่จะคัมแบ็คอัลบั้มใหม่ของพวกเขาในวันที่ 21 มิถุนายน 2012 แต่สตาร์เอ็มไพร์ก็ได้ออกมาประกาศวา พวกเขาจะเลื่อนการคัมแบ็คออกไปก่อนเนื่องจาก จุนยอง ได้รับบาดเจ็บที่ข้อเท้าขวา. หลังจากนั้นไม่นานก็มีประกาศออกมาว่าสมาชิกในวง ฮา มินอู จะไปร่วมวงกับศิลปินญี่ปุ่นสองคน, นิไคโด ฮายาโตะ (นักร้องจากวง Alpha) และนักแสดง ซาซาเกะ โยชิฮิเดะ. ซึ่งมีชื่อวงว่า 3Peace Lovers, และซิงเกิ้ลแรก Virtual Love ก็ได้ปล่อยออกมาในวันที่ 26 มิถุนายน 2012. พวกเขาได้ปล่อยสตูดิโออัลบั้ม Spectacular ที่มีไตเติลแทร็กคือ Aftermath ในวันที่ 4 กรกฎาคม. อัลบั้มนี้มีอยู่ทั้งหมด 11 เพลง. และพวกเขายังมีโชว์เคสเพื่อโปรโมตอัลบั้มและยังได้แสดงเพลงต่าง ๆอีกด้วย. ในเดือนสิงหาคม ฮวังกวังฮีก็ได้จับคู่ร่วมงานกับ ซอนฮวา วง Secret ในรายการ We Got Married ของช่อง MBC ในวันที่ 26 สิงหาคม, พวกเขาก็ได้อัปโหลดวิดิโอ Phoenix ซึ่งเป็นไตเติลแทร็กของซิงเกิลอัลบั้มที่ 4 ที่มีชื่อว่า Phoenix. การโปรโมตพิเศษซึ่งเป็นของขวัญให้แฟนคลับของพวกเขา ZE:A's มีชื่อเพลงชื่อ Beautiful Lady ซึ่งเป็นเพลงจากอัลบั้มซึ่งไม่มีชื่ออัลบั้ม ได้ถูกปล่อยออกมาในวันที่ 7 ธันวาคม 2012. ซึ่งมิวสิควิดิโอได้ถูกปล่อยออกมาในวันเดียวกันกับที่ ฮยองซิก และ นัม จีฮยอนจากวง 4Minute ได้ร่วมงานกันในรายการเรียลลิตี้โชว์ที่มีชื่อว่า The Romantic and Idol
2013: อัลบั้ม Illusion, Beautiful Lady
พวกเขาได้คัมแบ็คด้วยเพลง Ghost Of The Wind ในวันที่ 8 สิงหาคม. และฮยองซิกได้แสดงในซีรี่เรื่อง The Heirs ในบท โจ มยองซู. มินอูก็ได้ไปร่วมการแสดง Japanese Musical Summer Snow. และพวกเขาก็จะมีคอนเสิร์ตเดี่ยวของพวกเขาในเกาหลี ที่มีชื่อว่า Illusionist ในวันที่ 23 พฤศจิกายน
2014: อัลบั้ม First Homme, การเปลี่ยนชื่อในวงการของจุนยอง, ซับยูนิตโปรเจกต์ Nasty Nasty
Ep ที่ 2 ของพวกเขา First Homme ที่มีไตเติลแทร็กคือ Breathe ได้ถูกปล่อยออกมาในวันที่ 2 มิถุนายน 2014,และได้เริ่มโปรโมต First Homme ในวันที่ 5 มิถุนายน ที่ M! Countdown. เพลง Breathe ได้โปรโมตพร้อมกับเพลง St:Dagger เป็นเวลา 2 สัปดาห์.ซึ่งทั้งสองเพลงก็ได้ Brave Brother มาร่วมงานด้วย. ในวันที่ 22 สิงหาคม 2014 ลีดเดอร์วงอย่างจุนยองได้ออกมาประกาศในงานแฟนมีต ZE:A's Day ว่าเขาจะเริ่มโปรโมตในวงด้วยชื่อว่า อีฮู (Lee Hoo) แทนจุนยอง. เขาอ้างว่าเขารู้สึกในเชิงลบเกี่ยวกับชื่อของเขา จึงทำให้เขาต้องเปลี่ยนชื่อของเขา. เขากลายเป็นสมาชิกคนที่สองที่ได้เปลี่ยนชื่อในวงการของเขา. ในวันที่ 22 สิงหาคม สตาร์เอ็มไพร์ได้ออกมาประกาศว่า พวกเขาจะมีซับยูนิต ซึ่งก็คือ Nasty Nasty ซึ่งสมาชิกประกอบไปด้วย เควิน (คิมจียอบ) พัค คยองรี จากไนน์มิวส์ และ โจ โซจิน ซึ่งเป็นเด็กฝึก (สมาชิกไนน์มิวส์ปัจจุบัน) และพวกเขาทั้งสามได้เดบิวต์ในวันที่ 3 กันยายน 2014 ด้วยไตเติลแทร็กคือเพลง Knock. ในขณะเดียวกัน กวังฮีก็ได้เป็นสมาชิกอย่างเป็นทางการของรายการ Infinity (Infinite) Challenge
2015: มินอูเข้ากรม, ZE:A Best Album และการแยกวง
ได้มีการประกาศมาว่า มินอู จะได้ไปเข้ากรมในวันที่ 26 สิงหาคม เขาจะไปเข้ากรมจริง ๆ ในวันที่ 15 กันยายน เข้าไปเกณฑ์ทหารเป็นเวลา 21 เดือน (1 ปี 9 เดือน). และพวกเขาได้มีทำอัลบั้มสะสม (Compilation) เป็นครั้งแรก ซึ่งมีไตเติลแทร็กคือเพลง Continue ซึ่งจะปล่อยออกมาในวันที่ 18 กันยายน 2015. ซึ่งมีด้วยกันทั้งหมด 28 แทร็ก
โอลิมเปีย โบนาปาร์ต เจ้าหญิงนโปเลียน
โอลิมเปีย โบนาปาร์ต เจ้าหญิงนโปเลียน (Olympia von und zu Arco-Zinneberg) (พระนามเดิม:เคาน์เตสโอลิมเปีย ฟอน อัน ซู อโค-ซินเนอร์แบร์ค) ประสูติเมื่อวันที่ 4 มกราคม 2531 เป็นพระธิดาใน อาร์ชดัชเชสมาเรีย เบียทริซแห่งออสเตรีย กับ เคานต์ลิบราด ฟอน อัน ซู อโค-ซินเนอร์แบร์ค พระบิดาของพระองค์เป็นพระราชปนัดดาใน พระเจ้าลุดวิจที่ 3 แห่งบาวาเรีย ในขณะที่พระมารดานั้น ทรงเป็นเจ้านายชั้นสูงจากออสเตรีย โดยเป็นพระนัดดาใน อาร์ชดยุกโรแบร์ตแห่งออสเตรีย-เอสเต และ อาร์ชดัชเชสมาร์เกรีตาแห่งออสเตรีย-เอสเต ทั้งยังทรงเป็นพระภาคิไนยใน เจ้าฟ้าชายลอเรนซ์แห่งเบลเยียม อาร์คดยุคแห่งออสเตรีย-เอสต์ พระประมุขแห่งราชวงศ์ออสเตรีย-เอสเต พระองค์ปัจจุบัน
เคาน์เตสโอลิมเปีย ฟอน อัน ซู อโค-ซินเนอร์แบร์ค ทรงจบการศึกษาจาก มหาวิทยาลัยเยล ปริญญาโทวิทยาศาสตร์การเมือง และได้พบกับ ฌ็อง-คริสต็อฟ เจ้าชายนโปเลียน พระสวามีในอนาคตในช่วงปิดเทอมที่ปารีส ก่อนจะทรงหมั้นกันในเดือนพฤษภาคม 2562 ซึ่งพระธำมรงค์นั้น ทรงทำมาจากเพชรยอดมงกุฎของ เออเฌนี เดอ มอนตีโค ก่อนจะเสกสมรสกันเมื่อวันที่ 17 ตุลาคม ในปีเดียวกัน โดยมีสมาชิกพระราชวงศ์เสด็จพระราชดำเนิน/เสด็จร่วมงานมกามาย อาทิ แกรนด์ดยุกอ็องรีแห่งลักเซมเบิร์ก เจ้าชายกีโยม แกรนด์ดยุกรัชทายาทแห่งลักเซมเบิร์ก เจ้าหญิงสเตฟานี แกรนด์ดัชเชสรัชทายาทแห่งลักเซมเบิร์ก เจ้าชายเฟลิกซ์แห่งลักเซมเบิร์ก เจ้าหญิงแคลร์แห่งลักเซมเบิร์ก เจ้าหญิงมาเรีย ลอราแห่งเบลเยียม อาร์ชดัชเชสแห่งออสเตรีย-เอสเต เจ้าชายเปาโลส มกุฎราชกุมารแห่งกรีซ เจ้าหญิงมาเรีย-โอลิมเปียแห่งกรีซและเดนมาร์ก เจ้าชายคริสทีอันแห่งฮันโนเฟอร์ (ประสูติ ค.ศ. 1985) เจ้าหญิงเบียทริซแห่งยอร์ก
โปซาดัส (ประเทศอาร์เจนตินา)
โปซาดัส (Posadas) เป็นเมืองหลวงของรัฐมิซิโอเนส ประเทศอาร์เจนตินา ตั้งอยู่ทางใต้ของรัฐ ทางซ้ายมือ (ตะวันออก) ริมฝั่งแม่น้ำปารานา ตรงข้ามกับเมืองเองการ์นาซิออน ประเทศปารากวัย เมืองมีพื้นที่ 965 ตารางกิโลเมตร และมีประชากร 324,756 คน และเขตมหานครโปซาดัสมีประชากร 351,000 คน
โปซาดัสเป็นศูนย์กลางการปกครองของรัฐ ศูนย์กลางด้านวัฒนธรรม และเศรษฐกิจ มีอุตสาหกรรมที่สำคัญได้แก่ เครื่องเรือน ยาสูบ อาหาร สิ่งทอ และการก่อสร้าง
จันลุยจี บุฟฟอน
บุฟฟอนเกิดในครอบครัวนักกีฬา โดยมีพ่อเป็นนักกรีฑา และแม่เป็นนักขว้างจักร รวมถึงพี่สาวก็เป็นนักกีฬา บุฟฟอนเริ่มเล่นฟุตบอล ตำแหน่งกองกลางมาก่อน จนกระทั่งถึงจุดเปลี่ยนเมื่ออายุ 14 ปี หลังจากที่ต้องสวมบทผู้รักษาประตูจำเป็นเมื่อเจ้าของตำแหน่งตัวจริงทั้งสองคนได้รับบาดเจ็บ และในอีก 2 สัปดาห์ถัดมา บุฟฟอนก็กลายเป็นผู้รักษาประตูตัวหลักของทีมไปโดยปริยาย
ในปี ค.ศ. 1995 บุฟฟอนในวัย 17 ปี ได้เซ็นสัญญาเป็นนักเตะอาชีพกับปาร์มา และการลงเล่นนัดแรกในเซเรียอาของบุฟฟอนก็คือพบกับสโมสรระดับใหญ่อย่างเอซีมิลาน ในปีถัดมาก็ได้ลงเล่นให้ทีมชาติในมหกรรมโอลิมปิก 1996 ที่นครแอตแลนตา สหรัฐอเมริกาด้วย
หลังจากที่เล่นได้อย่างยอดเยี่ยมให้กับต้นสังกัด บุฟฟอนก็ได้ลงเล่นทีมชาติอิตาลีชุดใหญ่เป็นครั้งแรกในวัย 19 ปี แทนที่จันลูกา ปายูกา ที่ได้รับบาดเจ็บในการแข่งขันรอบคัดเลือกเพื่อการเข้าไปร่วมแข่งขันในฟุตบอลโลก 1998 กับรัสเซียที่กรุงมอสโก
บุฟฟอนมีรายชื่อเป็นหนึ่งในผู้เล่นของอิตาลี ก็เป็นได้แค่ตัวสำรอง เนื่องจากปายูกา ยึดตัวจริงเอาไว้ได้หลังจากที่หายจากอาการบาดเจ็บ จากนั้นบุฟฟอนก็ได้ช่วยให้อิตาลีผ่านรอบคัดเลือกฟุตบอลชิงแชมป์แห่งชาติยุโรป 2000 ได้ตามที่คาดหวัง
ในปี ค.ศ. 2001 บุฟฟอนได้ย้ายจากปาร์มาไปร่วมสโมสรระดับใหญ่อย่างยูเวนตุสด้วยค่าตัวที่เป็นสถิติโลกสำหรับผู้รักษาประตู 52.29 ล้านยูโร (ประมาณ 2,614 ล้านบาท) แม้เจ้าตัวจะเคยเอ่ยปากยอมรับว่ามันเป็นค่าตัวที่ออกจะมากเกินไปสำหรับผู้เล่นคนหนึ่ง ทว่ามันก็ไม่ได้ทำให้รู้สึกกดดันกับความคาดหวังแต่อย่างใด
ในฤดูกาล 2015–16 ที่ยูเวนตุสได้แชมป์เซเรียอาอีกครั้ง บุฟฟอนได้สร้างสถิติใหม่ด้วยการไม่เสียประตูเลยเป็นเวลาติดต่อกันถึง 974 นาที
ในฟุตบอลชิงแชมป์แห่งชาติยุโรป 2012 และฟุตบอลชิงแชมป์แห่งชาติยุโรป 2016 บุฟฟอนได้รับแต่งตั้งให้เป็นกัปตันทีม แม้ว่าอิตาลีจะไม่ประสบความสำเร็จทั้ง 2 ครั้งนี้เลยก็ตาม
ในปี ค.ศ. 2018 หลังบุฟฟอนได้ค้าแข้งกับยูเวนตุส 17 ปีเต็ม ได้หมดสัญญาเบียงโคเนรี มือกาวจอมเก๋าได้ตัดสินใจอำลาทีมเพื่อหาความท้าทายใหม่ ๆ ในการชีวิตการค้าแข้ง และได้เลือกปารีแซ็ง-แฌร์แม็งด้วยค่าเหนื่อย 6.14 ล้านปอนด์ (ราว 276 ล้านบาท) ต่อปี เป็นจุดหมายปลายทาง
ในปี ค.ศ. 2023 บุฟฟอนได้ประกาศเลิกเล่นฟุตบอลอาชีพอย่างเป็นทางการ หลังจากเล่นฟุตบอลอาชีพมานานถึง 28 ปี ด้วยวัย 45 ปี
ชีวิตช่วงต้น
ในเดือนมิถุนายน ค.ศ. 2017 บุฟฟอนได้รับสถานะพลเมืองกิตติมศักดิ์จากนครลาตีซานา
ตำบลสันทะ
สันทะ เป็นตำบลหนึ่งในอำเภอนาน้อย จังหวัดน่าน ตั้งอยู่ทางทิศตะวันตกเฉียงใต้ของอำเภอนาน้อย
ประวัติ
ไม่ปรากฏหลักฐานว่าเกิดขึ้นเมื่อใด จากการสอบถามผู้สูงอายุในหมู่บ้าน พอจะทราบว่าหมู่บ้านสันทะเป็นหมู่บ้านเก่าแก่ ซึ่งจะทราบจากประวัติการสร้างวัดสันทะ
การปกครองท้องที่
แบ่งการปกครองออกเป็น 10 หมู่บ้าน ได้แก่
สาขาวิชารัฐศาสตร์ มหาวิทยาลัยสุโขทัยธรรมาธิราช
สาขาวิชารัฐศาสตร์ มหาวิทยาลัยสุโขทัยธรรมธิราช เป็นสาขาวิชาในสังกัดมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการศึกษาทางไกลแห่งเดียวในประเทศไทย สาขาวิชาในมหาวิทยาลัยสุโขทัยธรรมาธิราช มีฐานะเทียบเท่ากับคณะในมหาวิทยาลัยทั่วไป มีสัญลักษณ์เป็นสิงห์เขียวทอง
ประวัติ
ดังนั้นมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการสอนทางไกลเป็นเครื่องมือในการจัดการศึกษา จึงดำเนินการเปิดหลักสูตรสาขาวิชารัฐศาสตร์สำหรับประชาชนทั่วไป ที่ต้องการยกระดับความรู้ความสามารถเกี่ยวกับการเมืองการปกครอง รวมทั้งผู้ที่มุ่งหวังพัฒนาอาชีพทางการเมืองการปกครองของตน โดยการเพิ่มพูนความรู้และทักษะบางอย่างในทางการเมือง การบริหารงานนั้น นับว่ามีความสำคัญทั้งในด้านการยกระดับคุณภาพบุคคลและการพัฒนาพลเมืองใน ระบอบประชาธิปไตยของสังคมไทยโดยส่วนรวม
นอกจากหลักสูตรปริญญาแล้ว ยังมีหลักสูตรเพื่อยกระดับความรู้และเพื่อเพิ่มพูนทักษะในทางการเมือง และการปกครอง คือ หลักสูตรประกาศนียบัตร ด้วย และมหาวิทยาลัยสุโขทัยธรรมาธิราช ไม่ปิดกั้นที่นักศึกษาจะเข้ารับการศึกษาควบคู่หลายมหาวิทยาลัยในขณะเดียวกัน
การเปิดสอน
สาขาวิชารัฐศาสตร์ มหาวิทยาลัยสุโขทัยธรรมาธิราช ได้เริ่มทำการเปิดสอนในระดับปริญญาตรี เมื่อวันที่ 19 สิงหาคม พ.ศ. 2525 เพื่อทำการผลิตบัณฑิตทางรัฐศาสตร์โดยระบบการศึกษาทางไกล ตลอดจนภารกิจในด้านการวิจัย และในด้านการให้บริการทางวิชาการแก่สังคม ได้เปิดรับนักศึกษาใน พ.ศ. 2526 ใน 2 แขนงการศึกษา คือ แขนงเทคนิคและทฤษฎีทางรัฐศาสตร์ และ แขนงความสัมพันธ์ระหว่างประเทศและการเมืองการปกครองเปรียบเทียบ
ด้วยระยะเวลา 40 กว่าปี สาขาวิชารัฐศาสตร์ได้มีการปรับปรุงหลักสูตรให้สอดคล้องกับความเปลี่ยนแปลงและเพื่อตอบสนองต่อการศึกษาในระดับบัณฑิตศึกษา ด้วยเหตุนี้ในปัจจุบัน สาขาวิชารัฐศาสตร์จึงได้เปิดการเรียนการสอนทั้งระดับปริญญาตรี และบัณฑิตศึกษา จำนวน 4 หลักสูตร ดังนี้
วัตถุประสงค์
พันธกิจ
ออร์กบูโร
ออร์กบูโร  (Orgburo,Оргбюро) เป็นสำนักงานดูแลโครงสร้างองค์กร ของคณะกรรมาธิการกลางแห่งพรรคคอมมิวนิสต์สหภาพโซเวียตในช่วงปี ค.ศ. 1919 ถึงปี ค.ศ. 1952 ก่อนที่จะถูกยุบในการประชุมครั้งที่ 19 ของพรรคคอมมิวนิสต์แห่งสหภาพโซเวียตด้วยเปลี่ยนชื่อในภายหลังคือ Secretariat
เอเอฟซีคัพ 2011
เอเอฟซีคัพ 2554 เป็นการแข่งขันเอเอฟซีคัพครั้งที่ 8 ทีมที่เข้าร่วมการขันขันเป็นทีมระดับสองในสังกัดของเอเอฟซี รวมไปถึงทีมที่ตกจากรอบคัดเลือกรายการ เอเอฟซีแชมเปียนส์ลีก 2554
ทีมที่เข้าร่วมการแข่งขัน
ในขั้นแรกนี้มีทีมที่ได้รับการยืนยันจากเอเอฟซีทั้งสิ้น 28 ทีม และนอกจากนี้ยังรวมไปถึงทีมที่ตกมาจากรอบคัดเลือกของเอเอฟซีแชมเปียนส์ลีก 2554 อีก 4 ทีม
1 อัล ควาดเซีย ไม่ผ่านข้อกำหนดของเอเอฟซี จึงทำให้ไม่สามารถเข้าร่วมแข่งขันในรายการเอเอฟซีแชมเปียนส์ลีก 2554 เอเอฟซีจึงให้มาแข่งขันในรายการนี้แทน
2 ได้สิทธิพิเศษให้เข้าร่วมการแข่งขัน โดยการเชิญของเอเอฟซี
3 เข้าทำการแข่งขันแทน 🇧🇭 อัล อาห์ลี เนื่องจากสมาคมฟุตบอลบาห์เรนถอนตัวออกจากการแข่งขันรายการนี้
เกณฑ์การจัดอันดับ
การจัดอันดับให้ดูจากข้อ 1. เป็นอันดับแรกแรก ถ้ายังตัดสินอันดับไม่ได้ให้ใช้เกณฑ์การตัดสินในข้อถัดไปจนกว่าการตัดสินจะสิ้นสุด ทีมชนะเลิศและรองชนะเลิศของแต่ละกลุ่มจะได้ผ่านเข้าสู่รอบต่อไป
กลุ่มซี
เนื่องจากมี 3 ทีมที่มี 11 คะแนนเท่ากัน จึงต้องมาตัดสินด้วยผลต่างประตูได้-เสียในการพบกันของทั้ง 3 ทีม ได้ผลดังนี้ โดฮุกมีผลต่างประตู +1, อัล ไฟซาลีมีผลต่างประตู 0, อัล จะไอสห์มีผลต่างประตู -1
กลุ่มอี
เนื่องจากมี 3 ทีมที่มี 6 คะแนนเท่ากัน จึงต้องมาตัดสินด้วยผลต่างประตูได้-เสียในการพบกันของทั้ง 3 ทีม ได้ผลดังนี้ อัล อะห์เอ็ดมีผลต่างประตู +3, อัล โอรูบามีผลต่างประตู -1, อัล คะรามะห์ มีผลต่างประตู -2
รอบ 16 ทีมสุดท้าย
รอบนี้จะทำการแข่งขันกันเพียงนัดเดียว ทีมที่ได้อันดับ 1 ของแต่ละกลุ่มจะได้เล่นเป็นเจ้าบ้าน
รอบก่อนรองชนะเลิศ
ตั้งแต่รอบนี้และรอบรองชนะเลิศจะใช้ระบบเหย้า-เยือน ทำการจับสลากประกบคู่ในวันที่ 7 มิถุนายน พ.ศ. 2554
รอบชิงชนะเลิศ
รอบชิงชนะเลิศจะทำการแข่งขันกันเพียงนัดเดียว ณ สนามของทีมใดทีมหนึ่งที่ได้เข้าชิงชนะเลิศ ทั้งนี้ขึ้นอยู่กับสายการจับสลากในรอบก่อนรองชนะเลิศ โดยทีมที่อยู่ในสายบนจะได้เป็นเจ้าบ้านในนัดชิงชนะเลิศ
ฌางสี
ฌางสี (อักษรโรมัน: Jhansi, ; ) เป็นนครเก่าแก่ในรัฐอุตตรประเทศ ประเทศอินเดีย ตั้งอยู่บนฝั่งของแม่น้ำปาหูช ในปลายฝั่งใน้ของรัฐอุตตรประเทศ ฌางสีเป็นศูนย์กลางการปกครองของอำเภอฌางสี และ มณฑลฌางสี ตั้งอยู่ที่ 420 km จากนิวเดลี และ 102 km จากควาลิยัร ในปี 2011 ฌางสีได้รับการคัดเลือกเป็นหนึ่งใน 98 สมาร์ตซิตีของรัฐบาลอินเดีย
ประวัติศาสตร์
ในสมัยโบราณ ฌางสีเป็นฐานทัพสำคัญของจันเทละ และรู้จักในชื่อเมือง พลวันต์นคร (Balwant Nagar) และในศตวรรษที่ 11 ได้ลดความสำคัญลงจากการเสื่อมของจักรวรรดิจันเทละ ต่อมาจึงกลับมามีความสำคัญอีกครั้งในศตวรรษที่ 17 เมื่อราชาวีระ สิงห์ เทวะ แห่งรัฐโอรฉะได้ก่อสร้างป้อมฌางสีในปี 1613
ฌางสีมาอยู่ใต้ปกครองของมราฐาในปี 1729 หลังฉัตรสัลยื่นข้อเสนอแลกเปลี่ยนบางส่วนของรัฐกับเปศวะแห่งมราฐา บาจี ราวที่หนึ่ง หลังมราฐาช่วยปกป้องฌงสีขากการรุกรานของมุฮัมมัด ข่าน บังกัช ในปี 1804 ถึง 1858 ได้เกิดรัฐฌางสีขึ้นในมราฐา และต่อมาได้โอนสิทธิ์ปกครองแก่จักรวรรดิอังกฤษ
นิเวศน์ นันทจิต
ศาสตราจารย์คลินิก นายแพทย์ นิเวศน์ นันทจิต อธิการบดีมหาวิทยาลัยเชียงใหม่ กรรมการ สถาบันวิจัยดาราศาสตร์แห่งชาติ (องค์การมหาชน) อดีตคณบดีคณะแพทยศาสตร์ มหาวิทยาลัยเชียงใหม่ และประธานมูลนิธิโรงพยาบาลมหาราชนครเชียงใหม่ (สวนดอก) และได้รับคัดเลือกเป็นนักศึกษาเก่าดีเด่นสาขาบริหารองค์กรการศึกษาจากทางมหาวิทยาลัย ศ.คลินิก นพ.นิเวศน์ นันทจิตได้มีการผลักดันให้เชียงใหม่เป็นศูนย์กลางทางการแพทย์ (Medical Hub) โดยความร่วมมือกับทางไอบีเอ็มตั้งแต่ปี 2553
ภายหลังการรัฐประหารในประเทศไทย พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ รองประธานกรรมการในคณะกรรมการบริหารกลุ่มมิตรภาพสมาชิกรัฐสภาไทย – เมียนมาร์ ตั้งแต่วันที่ 4 ธันวาคม พ.ศ. 2557 กรรมการมูลนิธิขาเทียม ใน สมเด็จพระศรีนครินทราบรมราชชนนี และประธานคณะกรรมการอำนวยการ ศูนย์นวัตกรรมเทคโนโลยีหลังการเก็บเกี่ยว
ผลงาน
ในช่วงการดำรงตำแหน่ง คณบดีคณะแพทยศาสตร์ มหาวิทยาลัยเชียงใหม่บริหารงานในช่วงปี พ.ศ. 2549-2555 ที่ผ่านมา ได้ประสานความร่วมมือภายในและภายนอกองค์กรอย่างกว้างขวาง สร้างความสามัคคีในหมู่คณะ และได้รับความร่วมมือจากบุคลากรภายในและภายนอกคณะเป็นอย่างดียิ่ง ทำให้องค์กรพัฒนาอย่างรวดเร็วในทุกด้าน ดังนี้
เฮกิรุ ชีนะ
เฮกิรุ ชีนะ เป็นนักพากย์และนักร้องชาวญี่ปุ่นที่มีผลงานมากมาย เธอเป็นที่รู้จักมากที่สุดจากการพากย์บท "ชิโด ฮิคารุ" ในเรื่องเมจิกไนท์เรย์เอิร์ธ
แฟนคลับอย่างเป็นทางการของชีนะมีชื่อว่า "4179*LOVE" ซึ่งอ่านออกเสียงในภาษาญี่ปุ่นได้ว่า "ชี-นะ-คุ-ระ-บุ" พ้องเสียงกับคำว่า Shiina Club ในสำเนียงญี่ปุ่น (คำอ่านของตัวเลขว่า 4-ชิ 1-อิ 7-นะ 9-คุ LOVE-ราบุ)
ประวัติ
ขณะที่กำลังศึกษาในระดับมัธยมศึกษาตอนปลาย ชีนะได้สมัครเข้าร่วมการออดิชั่นของ ARTS VISION และเป็นหนึ่งในผู้ที่ได้รับเลือก จากนั้นเธอได้เข้ารับการอบรมในวิทยาลัยนักพากย์ในเครือของ ARTS VISION (ARTS VISION's associated seiyuu school) โดยทำงานพิเศษหลายอย่างเพื่อเลี้ยงตัวเองไปด้วยเรียนไปด้วย ซึ่งเธอเริ่มมีชื่อเสียงในฐานะนักพากย์จากบท "โทเรอิชิ มินะ" ในเรื่อง ไอดอล โบเอไต ฮัมมิ่งเบิร์ด (1993) และมีชื่อเสียงที่สุดจากบท "ชิโด ฮิคารุ" ในเรื่องเมจิกไนท์เรย์เอิร์ธ (1994)
งานเพลง
(ปี เดือน วัน)
แหล่งข้อมูลอื่น
1974
เฮคเลอร์แอนด์คอช ยูเอสพี
เฮคเลอร์แอนด์คอช ยูเอสพี (Universelle Selbstladepistole, universal self-loading pistol) เป็นปืนพกกึ่งอัตโนมัติของประเทศเยอรมนี ออกแบบ ผลิต และจัดจำหน่ายโดยบริษัทเฮคเลอร์แอนด์คอช โดยออกแบบในปี พ.ศ. 2529-พ.ศ. 2536 จากนั้นก็ผลิตและจัดจำหน่ายในปี พ.ศ. 2536 จนถึงปัจจุบัน ปืนรุ่นนี้พัฒนามาจากเฮคเลอร์แอนด์คอช พี 7
ประวัติ
ปืนพกรุ่นนี้ได้ออกแบบตั้งแต่ปี พ.ศ. 2529 โดยวัตถุประสงค์เพื่อใช้ประจำการในกองทัพและตำรวจในสหรัฐ โดยปืนชนิดนี้ได้ออกแบบ และทดลองอย่างมีคุณภาาพ โดยใช้ระบบการผลิตยุทโธปกรณ์ OHWS ที่มาจากความต้องการของหน่วยรบบัญชาการพิเศษของสหรัฐอเมริกา โดยจะนำมาใช้แทนปืนพก เอ็มเค 23 มอต 0 ยูเอสพีเริ่มทดลองผลิตในปี พ.ศ. 2535 โดยระบบการผลิตแบบ OHWS และการออกแบบได้เสร็จสิ้นในเดือนธันวาคม ปีเดียวกัน จากนั้นจึงเริ่มผลิตอย่างจริงจังตั้งแต่ปี พ.ศ. 2536 และยังผลิตอยู่จนถึงปัจจุบัน โดยปืนรุ่นแรกของชนิดนี้คือ ยูเอสพี .40 ตามมาด้วย ยูเอสพี 9 และ ยูเอสพี .45 ลักษณะปืนชนิดนี้เป็นการรวมกันของ พี 7, พี 9 เอส และ วีพี 702 ส่วนการทำงานมันจะคล้ายกับบราวนิง ไฮ-พาวเวอร์ แต่ปืนชนิดนี้ผลิตด้วยโพลิเมอร์
รุ่นปืน
ปืนพกชนิดนี้มีด้วยกัน 9 รุ่น ดังนี้
เดอะบอริงคอมพานี
มัสก์อ้างถึงความยากลำบากในการจราจรและข้อจำกัดของลอสแองเจลิสกับเครือข่ายการขนส่งสองมิติในปัจจุบันว่าเป็นแรงบันดาลใจในโครงการนี้ The Boring Company ก่อตั้งขึ้นครั้งแรกในเดือนธันวาคม พ.ศ. 2559 ในฐานะบริษัทย่อยของ SpaceX โดยแยกตัวออกมาและเป็นอิสระอย่างเต็มตัวในปี พ.ศ. 2561 ณ เดือนธันวาคม พ.ศ. 2561 มัสก์ถือหุ้น 90% และ SpaceX ถือหุ้น 6% เพื่อ ตอบแทนจากการใช้ทรัพยากร SpaceX ในช่วงเริ่มต้นของบริษัท การลงทุนภายนอกในช่วงปี พ.ศ. 2562 ได้เปลี่ยนการแบ่งส่วนของผู้ถือหุ้น
เขาผู่ถัว
เขาผู่ถัว หรือ ผู่ถัวชาน ("ผู่ถัวชาน" ตามสำเนียงจีนกลาง และ "โผวถ่อซัว" ตามสำเนียงจีนแต้จิ๋ว; ยืมจากภาษาสันสกฤต เขาโปตาลกะ หรือโปตาลกะบรรพต) เป็นเกาะหนึ่งในกลุ่มเกาะโจวชาน ในมณฑลเจ้อเจียง ประเทศจีน มีชื่อเสียงในพุทธศาสนาของจีนและเกี่ยวข้องกับพระโพธิสัตว์กวนอิม เขาผู่ถัวเป็นหนึ่งในภูเขาศักดิ์สิทธิ์ทั้งสี่ในพุทธศาสนาของจีน ในอดีตเป็นที่รู้จักในชื่อ "เหมยเฉินชาน" (梅岑山) และต่อมาเปลี่ยนชื่อตามภูเขาโปตาลกะ (補怛落迦山; Mount Potalaka) ที่มีบันทึกเกี่ยวข้องกับกำเนิดของพระโพธิสัตว์อวโลกิเตศวรในประเทศอินเดีย (ปัจจุบันสันนิษฐานว่าเป็น ภูเขา Pothigai)
เกาะผู่ถัวชานเป็นเกาะขนาดเล็กตั้งอยู่ในทะเลจีนตะวันออก ทางฝั่งใต้ของอ่าวหางโจว ตะวันออกเฉียงใต้ของเซี้ยงไฮ้ ซึ่งมีภูมิประเทศที่รวมความงามของภูเขาและทะเลไว้ด้วยกัน ตั้งอยู่ที่ 29°58′3～30°02′3 ละติจูดเหนือและ 122°21′6～122°24′9 ลองจิจูดตะวันออก มีพื้นที่ประมาณ 12.5 ตารางกิโลเมตร (4.8 ตารางไมล์) และเป็นที่ตั้งของวัดที่มีชื่อเสียงหลายแห่ง มีการจัดงานเฉลิมฉลองวันประสูติเจ้าแม่กวนอิมทุกปีในวันที่ 19 ค่ำเดือน 2, วันที่ 19 ค่ำเดือน 6 และวันที่ 19 ค่ำเดือน 9 ตามปฏิทินจันทรคติจีน
ประวัติ
เขาผู่ถัวเป็นสถานที่แสวงบุญของพุทธศาสนิกชนมานานกว่าพันปี ภายหลังสมัยราชวงศ์ถังเขาผู่ถัวกลายเป็นศูนย์กลางของการนมัสการเจ้าแม่กวนอิม โดยธรรมเนียมวัดหลัก 3 แห่งคือ วัดผู่จี้ (普濟寺, ก่อตั้งพุทธศตวรรษที่ 15) วัดฝ่าหยู่ Fayu (法雨寺, ก่อตั้ง พ.ศ. 2123) และวัดฮุ่ยจี้ (慧濟寺 ก่อตั้งพ.ศ. 2336)
ที่มาของชื่อ
เขาผู่ถัวแม้เป็นเกาะแต่มีภูมิทัศน์แบบภูเขาจึงเรียกว่า "山" (ชาน หมายถึง เขา ภูเขา) เป็นภูมิประเทศที่รวมความงามของภูเขาและทะเลไว้ด้วยกัน (hilly island) ตำนานเล่าว่าเขาผู่ถัวในอดีตเป็นที่รู้จักในชื่อ เขาเผิงไหล ซึ่งเป็นแหล่งการแสวงหาน้ำอมฤตในรัชสมัยจักรพรรดิจิ๋นซีฮ่องเต้ และมีชื่อเรียกอีกอย่างว่า "เขานางฟ้ากลางทะเล" (海上仙山)
ในบันทึกประวัติศาสตร์ นักบวชลัทธิเต๋าหลายคนมาปลีกวิเวกที่เขาผู่ถัว รวมทั้งนักบวชที่มีชื่อเสียงเช่น เหมย์ฝู (梅福) (หรือ 字子真; จื้อจึเจิน) ในรัชสมัยยฺเหวียนชื่อ ราชวงศ์ฮั่นตะวันตก เกาะนี้ถูกเรียกว่าเขา "เหมยเฉินชาน" (梅岑山) จนถึงราชวงศ์ซ่ง ต่อมาในสมัยราชวงศ์ถัง ปี พ.ศ. 1390 นักบวชจากอาณาจักร Tianzhu มาที่ถ้ำเฉายิน (潮音洞) เพื่อจุดไฟบูชายัญพระพุทธบาท ที่เชื่อว่าทำให้พระโพธิสัตว์กวนอิมปรากฏตัวและมอบสมบัติให้ ซึ่งปัจจุบันห้ามมิให้ทำการนี้อีก
ตำนานอื่นเล่าว่า ในสมัยราชวงศ์ถัง พ.ศ. 1401 ฮุ่ยเอ้อ พระภิกษุชั้นสูงแห่งสำนักรินไซแห่งญี่ปุ่นที่เดินทางมาศึกษาธรรมในประเทศจีนเป็นครั้งที่สาม ได้แอบอัญเชิญรูปปั้นพระโพธิสัตว์กวนอิมสิบเอ็ดเศียรจากเขาอู่ไถเพื่อนำกลับไปยังประเทศญี่ปุ่น แต่เมื่อล่องเรือมาถึงบริเวณนี้กลับเกิดพายุใหญ่จนแล่นเรือออกไม่ได้ถึงสามครั้ง ราวกับเป็นการบอกว่ารูปปั้นกวนอิมไม่ยอมจากไป ฮุ่ยเอ้อจึงตัดสินใจไม่นำรูปปั้นของท่านกลับไปญี่ปุ่น ชาวประมงในแถบนั้นจึงสร้างศาลเล็ก ๆ ขึ้นและเชิญรูปปั้นของพระโพธิสัตว์ไปประดิษฐานที่จื่อจู๋หลิน (ป่าไผ่ม่วง) ที่เชื่อกันว่าเป็นที่หลบลมพายุของท่านฮุ่ยเอ้อในตำนาน เป็นที่มาของชื่อ ศาลเจ้าแม่กวนอิมปู้เขิ่นชฺวี่
ในสมัยราชวงศ์ซ่ง ผู้คนเห็นว่าเกาะนี้โปร่งโล่งและมีดอกไม้สีขาวเล็ก ๆ มากมาย สอดคล้องกับคำอธิบายในบทสุดท้ายของอวตังสกสูตร (華嚴經; 華嚴部) ที่เรียกคัณฑวยูหสูตร กล่าวถึงที่ประทับของพระอวโลกิเตศวรโพธิสัตว์ ซึ่งเชื่อว่าตั้งอยู่บนชายฝั่งทางตอนใต้ของอินเดียที่เรียกว่า "เขาโปตาลกะ" หรือ เขาโปตละกะ (Mount Potalaka) และรวมกับความเชื่อที่ว่า โพธิสัตว์กวนอิมได้บำเพ็ญเพียรอยู่ที่นี่ ดังนั้นจึงเชื่อว่าภูเขา (เกาะ) นี้คือภูเขาโปตละกะ และค่อย ๆ นิยมเรียกชื่อเป็น เขาผู่ถัวลั่วเจีย ต่อมาชาวบ้านเรียกเกาะใหญ่สองแห่งว่า เขาผู่ถัว และเขาลั่วเจีย โดยทั่วไปประกอบด้วยยอดเขาสองยอด (สองเกาะ) แต่มักเรียกโดยย่อว่า "เขาผู่ถัว"
เขาลั่วเจีย (หรือเกาะลั่วเจียชาน) ที่อยู่ใกล้ ๆ กับเกาะผู่ถัวชาน สามารถข้ามเรือไปได้ ซึ่งมีการอุปมาว่า การเดินทางไปเกาะโดยเรือของผู้แสวงบุญ อาจเปรียบเทียบได้กับแนวความคิดทางพุทธศาสนาเรื่องความหลุดพ้นโดยการข้าม "ทะเลแห่งความทุกข์"
ตำนานกวนอิม
ตามตำนานเล่าว่า เจ้าแม่กวนอิมได้ปรากฏตัวอย่างปาฏิหาริย์ต่อผู้แสวงบุญที่ถ้ำเฉายิน (ถ้ำเสียงคลื่นน้ำขึ้นน้ำลง) ซึ่งทำเครื่องหมายไว้บนแผนที่นี้ที่มุมล่างซ้ายเพื่อต้อนรับเรือที่อยู่ใกล้เคียง
ความสำคัญทางพุทธศาสนา
เขาผู่ถัว เป็นสังฆาวาสในพุทธศาสนาเพียงแห่งเดียวที่ตั้งอยู่ริมทะเล ท่ามกลางภูเขาศักดิ์สิทธิ์ทั้งสี่ในพุทธศาสนาของจีน ตามคติของพระพุทธศาสนามหายาน หรือเรียก โพธิมัณฑะ (สถานที่บรรลุรรมของโพธิสัตว์) ซึ่งประกอบด้วย
วัด
ด้วยความสำคัญทางพุทธศาสนาเขาผู่ถัวจึงเรียงรายไปด้วยวัดวาอารามจำนวนมากทั้งใหญ่และเล็ก ซึ่งทั้งหมดอยู่ภายใต้การดูแลของพุทธสมาคมผู่ถัวชาน (普陀山佛教协会) มีภิกษุและภิกษุณีจำนวนมากจากทั่วประเทศและต่างประเทศจำวัดและปฏิบัติธรรมที่นี่ ปัจจุบันมีวัดสำคัญมากกว่า 30 แห่งตั้งอยู่บนเขาผู่ถัว ได้แก่ วัดผู่จี้, วัดฝ่าหยู่ และวัดฮุ่ยจี้
นอกจากอารามและสำนักสงฆ์เหล่านี้แล้ว ยังมีสถาบันพระพุทธศาสนา (Institute of Buddhism) ซึ่งเป็นสถาบันวิชาการทางพุทธศาสนาที่ใหญ่ที่สุดแห่งหนึ่งในประเทศจีน
วัดผู่จี้
วัดผู่จี้ (普济寺) เป็นวัดใหญ่ที่สุดบนเกาะ มีประวัติเก่าแก่นับพันปี ก่อตั้งในพุทธศตวรรษที่ 15 ตั้งแต่ยุคราชวงศ์ซ่ง หยวน หมิง และชิง แต่เดิมเป็นวัดเล็ก จนกระทั่งได้รับพระราชทานนาม "ผู่จี้" จากจักรพรรดิคังซีแห่งราชวงศ์ชิง ในรัชสมัยของจักรพรรดิหย่งเจิ้นก็ได้รับการบูรณะครั้งใหญ่จนกลายเป็นวัดที่มีขนาดใหญ่ และสำคัญที่สุดบนเกาะ
วัดฝ่าหยู่
วัดฝาหยู่ (法雨寺) วัดใหญ่ที่สุดอันดับสองบนเกาะ มีอายุย้อนไปถึงสมัยราชวงศ์หมิง ก่อตั้ง พ.ศ. 2123 เคยถูกเพลิงไหม้และได้รับการบูรณะหลายครั้ง จนกระทั่งในรัชสมัยของจักรพรรดิคังซี จึงได้รับพระราชทานชื่อว่า "ฝ่าหยู่ซื่อ"
วัดฮุ่ยจี้
วัดฮุ่ยจี้ (慧濟寺) ก่อตั้งพ.ศ. 2336 หนึ่งในสามวัดที่ใหญ่ที่สุด มีอีกชื่อว่าวัดโฝติ่งชาน สร้างอยู่บนยอดเขาที่สูงที่สุดบนเกาะ ซึ่งเข้าถึงด้วยกระเช้าหรือการขึ้นบันไดประมาณ 1,000 ขั้น
ศาลเจ้าแม่กวนยินปู้เขิ่นชฺวี่และจื่อจู๋หลิน
ศาลเจ้าแม่กวนอิมปู้เขิ่นชฺวี่ (不肯去观音院; ศาลเจ้าแม่กวนอิมไม่ยอมไป) และวัดจื่อจู๋หลิน (紫竹林) อยู่ในบริเวณเดียวกันที่ปลายแหลมสุดด้านตะวันออกเฉียงใต้ของเกาะ เป็นที่ประดิษฐานรูปปั้นเจ้าแม่กวนอิมสิบเอ็ดเศียร หรือเอกทศมุขีอวโลกิเตศวรโพธิสัตว์ (Statue of Ekādaśamukha; 十一面觀音; Shíyīmiàn Guānyīn)
พุทธปฏิมากวนอิมแห่งทะเลจีนใต้
รูปปั้นเจ้าแม่กวนอิมแห่งทะเลใต้ (南海观音像) รูปปั้นเจ้าแม่กวนอิมสูง 33 เมตร เป็นหนึ่งในรูปปั้นทองสัมฤทธิ์ที่ใหญ่ที่สุดในโลก หนักกว่า 70 ตัน ได้รับทุนและก่อสร้างโดยผู้ศรัทธาชาวจีนทั้งในและต่างประเทศ จัดพิธีสมโภชเมื่อวันที่ 30 ตุลาคม 2540 ที่ศาลป่าไผ่ม่วง (ศาลจื่อจู๋หลิน; 紫竹林)
อุทยานวัฒนธรรมเจ้าแม่กวนอิมผู่ถัว
อุทยานวัฒนธรรมเจ้าแม่กวนอิมผู่ถัว (普陀山观音文化园) ตั้งอยู่ในพื้นที่จุดชมทิวทัศน์จูเจียเจียน ไป๋ชาน บนเกาะจูเจียเจียน ทางใต้ของเขาผู่ถัว (เกาะผู่ถัว) ในเขตผู่ถัว โจวชาน ครอบคลุมพื้นที่ประมาณ 9 ตารางกิโลเมตร เป็นแหล่งท่องเที่ยวทางวัฒนธรรมประกอบด้วยวิทยาลัยพุทธศาสนาแห่งประเทศจีนเขาผู่ถัว ศาลเจ้าเจ้าแม่กวนอิม วัดต้าเป่ย์ลฺวี่ และประติมากรรมต่าง ๆ
ศาลเจ้าเจ้าแม่กวนอิม เป็นอาคารขนาดใหญ่แบบจีนร่วมสมัย พื้นที่ก่อสร้าง 61,900 ตารางเมตร รวมทั้งหมด 9 ชั้น เป็นห้องโถงรูปกลีบดอกบัวภายในประดิษฐานรูปปั้นไม้แกะสลักเจ้าแม่กวนอิมสิบเอ็ดเศียรพันมือขนาดใหญ่
พืชพรรณ
เขาผู่ถัวนอกจากเป็นพุทธศาสนสถานแล้ว ยังมีีคุณค่าในแง่พฤกษศาสตร์ บนเกาะมีไม้ต้นและไม้พุ่มธรรมชาติ 238 ชนิด รวมถึงต้นไม้โบราณที่หายากและมีค่า 63 ชนิด ที่มีอายุมากกว่า 100 ปี ซึ่งอยู่ใน 37 วงศ์และ 53 สกุล โดยมีไม้ต้นวงศ์ยูคาลิปตัสจำนวนมากที่สุด
รายชื่อพืชบนผู่ถัวชาน ได้แก่
พืชหายาก
จุดท่องเที่ยวทางธรรมชาติ
ชายหาดหลักสองแห่ง: หาดร้อยก้าว และหาดพันก้าว ซึ่งคิดค่าเข้าชมและมีสิ่งอำนวยความสะดวก เช่น เก้าอี้อาบแดด ร่มกันแดด และกิจกรรมต่างๆ เช่น บานาน่าโบ๊ท และควอดไบค์
การขนส่ง
เกาะในหมู่เกาะโจวชานหลายแห่งเชื่อมต่อกันด้วยสะพาน ซึ่งสามารถเดินทางไปถึงเขาผู่ถัว (ผู่ถัวชาน) ได้โดยง่ายทางรถบัสจากเซี่ยงไฮ้และหนิงโป สิ้นสุดที่สถานีขนส่ง Shenjiamen และต่อด้วยรถประจำทางไปท่าเทียบเรือ Banshengdong ใช้เวลาโดยสารเรือข้ามฟากด่วน (22 หยวน) ไปยังเขาผู่ถัว 10 นาที
จากเซี่ยงไฮ้: สถานีขนส่ง Nanpu Bridge, Shanghai Stadium Sightseeing Bus Center
จากหนิงโป: สถานีขนส่ง Shanghai South Long Distance Bus Station ทุกวันไปยัง Shenjiamen (4–5 ชั่วโมง, 138 หยวน) สถานีขนส่งสายเหนือและใต้มีรถออกทุกวันไปยังเซินเจียเหมิน (2–3 ชั่วโมง, 60 หยวน) เป็นประจำทุกวัน
เที่ยวบิน
มีเที่ยวบินทุกวันจากท่าอากาศยานนานาชาติช่างไห่หงเฉียว ไปยังท่าอากาศยานผู่ถัว ซึ่งอยู่ห่างจาก Shenjiamen เพียง 3 กม. (1.9 ไมล์) (ประมาณ 800 หยวน)
เรือโดยสาร
บริการเรือข้ามฟากยังคงเปิดให้บริการอยู่ แม้ปัจจุบันบริการรถโดยสารให้ความสะดวกสบายมากขึ้น โดยทางเรือจากเมืองใหญ่อย่างหนิงโปและเซี่ยงไฮ้ถึงเขาผู่ถัว จะใช้เวลาประมาณ 1 ชั่วโมง
รถยนต์ส่วนบุคคล
ระบบขนส่งของเขาผู่ถัวมีความเข้มงวดอย่างมาก ไม่อนุญาตให้ใช้รถยนต์ส่วนตัว สามารถเข้าถึงด้วยการขนส่งสาธารณะเท่านั้น เนื่องด้วยพื้นที่ของเขาผู่ถัวมีขนาดเล็กมากและมีถนนสายเดียวที่วิ่งผ่านทั้งเกาะ ดังนั้นจึงจำเป็นต้องควบคุมจำนวนรถบนเกาะเพื่อหลีกเลี่ยงการจราจรคับคั่ง ในเวลาเดียวกันการปล่อยยานพาหนะที่มากเกินไปจะส่งผลกระทบต่อสิ่งแวดล้อมและคุณภาพอากาศของเขาผู่ถัว นอกจากนี้เขาผู่ถัวยังเป็นพื้นที่ชันแบบภูเขารถประจำทางจึงปรับใช้กับสภาพทางชันไม่สะดวกนัก และเนื่องจากมีนักท่องเที่ยวจำนวนมากที่เขาผู่ถัว จำนวนรถประจำทางยังไม่เพียงพอ จึงมีการสร้างกระเช้าลอยฟ้าให้เป็นทางเลือกอีกวิธีในการขนส่งบนเกาะ
เกาะใกล้เคียง
นอกจากนี้ยังสามารถท่องเที่ยวไปยังเกาะอื่น ๆ ในหมู่เกาะโจวชานได้ด้วย เช่นเกาะลั่วเจียชาน ที่มักจะไปเพื่อนำน้ำมนต์กลับมาบูชา และเกาะดอกท้อ (เถาฮฺวาเต่า) ที่มีวัดสำคัญอยู่เช่นกัน